РЕПУБЛИКА СРБИЈА

ПРЕДШКОЛСКА УСТАНОВА „БАЈКА“ ИВАЊИЦА

Број: 341/1
Датум: 26.04.2024. год.

И В А Њ И Ц А


На основу члана 3 Правилника о начину, критеријумима и поступку за пријем деце у Предшколску установу „Бајка“ Ивањица, дел. број 275/2 од 31.03.2023. год.  директор Предшколске установе „Бајка“ Ивањица расписује 

          ЈАВНИ КОНКУРС

   за пријем деце у целодневни/ полудневни боравак у Предшколску установу 
                                                                  „Бајка“ Ивањица 

                                                         за радну 2024/2025. год. 

и 

                                                                    ЈАВНИ КОНКУРС 

       за упис деце у Припремни предшколски програм у Предшколску установу

          „Бајка“ Ивањица за радну 2024/2025. год. 

      
Јавни конкурс за пријем деце у целодневни/ полудневни боравак у Предшколску установу „Бајка“ Ивањица за радну 2024/2025. годину траје почев од 08.05.2024. год. закључно са 28.05.2024. год.
Број деце по васпитним групама је ограничен и условљен нормативом.

Према расположивим капацитетима, у све објекте у Предшколску установу „Бајка“ Ивањица по конкурсу се прима следећи број деце по годиштима:

1. Годиште 2023. - 42 места
2. Годиште 2022. - 22 места

3. Годиште 2021. - 5 места

4. Годиште 2020. - 4 места

5. Годиште 2019. - 0 места

Због попуњености капацитета објеката Предшколске установе „Бајка“ Ивањица, деца 

 2019. годишта тренутно не могу бити примљена у ове објекте, али имају право да конкуришу за пријем у Установу. Уколико дође до упражњења места у већ постојећим објектима Установе (групама), деца наведеног годишта биће примљена по ранг листи непримљене деце по јавном конкурсу за пријем деце за 2024/2025. годину.

Конкурсна документација предаје се Комисији за пријем деце у просторијама објекта „Ђурђевак“, Наде Поповић 48, у периоду од 08,00 до 14,00 сати сваког радног дана.

Захтеви за децу јасленог узраста разматрају се уколико дете до почетка радне године (1. септембар) пуни годину дана. 

И ове године, грађани Ивањица могу на електронски и бесплатан начин да пријаве децу за упис у Установу, преко портала Е-управа.

Електронско подношење пријаве врши се једноставним попуњавањем online обрасца на порталу Е управе, а прилагање извода из матичне књиге рођених, пребивалишта и уверења о запослењу није потребно, јер се аутоматски прибављају путем портала Е управе.

Када родитељ, старатељ или хранитељ поднесе Захтев преко портала, Установа ће доделити деловодни број захтеву и обавестити преко Портала/мејлом о даљим корацима.

Све информације о конкурсу можете пронаћи на огласним таблама објеката Установе („Ђурђевак“, „Звончица“, „Пахуљица“ , „Бамби“ и “Зрачак”) и на интернет страници Установе: www.vrtic-ivanjica.co.rs 

Након истека конкурса, пријаве и допуне конкурсне документације неће се примати.

На конкурс се могу јавити  родитељи који први пут конкуришу за смештај детета у Установу, као и родитељи који су већ подносили захтев Установи за пријем детета.
Упис деце у Припремни предшколски програм у Предшколску установу „Бајка“ Ивањица за радну 2024/2025. годину траје почев од 08.05.2024. год. закључно са 28.05.2025. год. у просторијама објекта „Ђурђевак“, Наде Поповић 48, у периоду од 08,00 до 14,00 сати сваког радног дана.

Уз захтев за упис детета ради похађања припремног предшколског програма обавезно се подноси извод из матичне књиге рођених за дете (на увид) и доказ о здравственом прегледу детета издат од надлежне здравствене установе. 
Све информације о конкурсу можете пронаћи на огласним таблама објеката Установе („Ђурђевак“, „Звончица“, „Пахуљица“, „Бамби“ и “Зрачак”) и на интернет страници Установе: www.vrtic-ivanjica.co.rs 

